Valmierā

2010. gada 01. oktobrī

NOLIKUMS Nr.06/2010

**“PAR NOMINĀCIJĀM LATVIJAS PAUERLIFTINGA FEDERĀCIJAS SACENSĪBĀS”**

(Labots un pārapstiprināts LPF Valdes sēdē 26.10.2013. Ar izmaiņām no 09.09.2017.)

1. Latvijas Pauerliftinga Federācijas (turpmāk tekstā - LPF) nolikuma „Par nominācijām LPF sacensībās” mērķis ir reglamentēt kārtību, kādā sportisti tiek nominēti LPF kompetencē esošajām sacensībām.
2. Latvijas Republikas čempionātus organizē LPF.
3. Latvijas Republikas kompleksās sporta sacensības, kurās iekļauta spēka trīscīņa vai tās disciplīnas (Latvijas Olimpiāde, Latvijas Universiāde, Latvijas Veterānu Sporta Spēles u.c.) organizē pilnvarotā sporta organizācija sadarbībā ar LPF.
4. Latvijas Republikas kausa posmus organizē sporta klubi sadarbībā ar LPF
5. Vietējās un reģionālās nozīmes sacensības organizē sporta klubi norises laikus saskaņojot ar LPF
6. Sacensību organizatora pienākums ir pirms sacensību norises sākuma izstrādāt un publicēt sacensību nolikumu LPF oficiālajā interneta vietnē ([www.powerliftings.lv](http://www.sp.lv)) saskaņā ar Latvijas Pauerliftinga Federācijas sacensību organizēšanas kvalifikācijas tabulu.
7. Nolikumam jāsatur informācija par sportistu pieteikšanās kārtību (nomināciju) sacensībām.
8. Sacensību organizatora pienākums ir publicēt nominēto (pieteikto) sportistu sarakstu LPF oficiālajā interneta vietnē ([www.powerliftings.lv](http://www.sp.lv)) nosūtot pieteikto sportistu sarakstu interneta vietnes administratoram uz e-pastu (projekti@sp.lv), kā arī sacensību galvenajam sekretāram:

8.1. Pirms Latvijas Republikas čempionāta – vismaz 2 dienas pirms sacensību sākuma,

8.2. Pirms Latvijas Republikas kausa posma – vismaz 1 diena pirms sacensību sākuma,

8.3. Pirms vietējās un reģionālās nozīmes sacensībām – netiek reglamentēts.

1. Pieteikumus sacensībām elektroniskajā sistēmā [www.piedalies.sp.lv](http://www.piedalies.sp.lv) vai arī izmantojot oficiālu veidlapu, ja to pieļauj sacensību nolikums, (tā atrodama vietnē [www.powerliftings.lv](http://www.sp.lv)) līdz konkrēto sacensību nolikumā paredzētajam termiņam iesniedz:

9.1. Latvijas Republikā reģistrētas sporta organizācijas (kluba) vadītājs vai treneris,

9.2. Latvijas Republikas izglītības iestāžu vadītājs vai sporta dzīves organizators,

9.3. Latvijas Republikā esošo pašvaldību vadītājs vai sporta dzīves organizators,

9.4. Individuāli startējošs sportists.

1. Pieteikumi no citām personām, kā arī individuāli pieteikumi no 9.1. līdz 9.3. p. organizāciju jurisdikcijā esošajiem sportistiem nedrīkst tikt akceptēti.
2. Persona, kura nosūtījusi pieteikumu, uzņemas atbildību par šī nolikuma ievērošanu un tiek uzskatīta par organizācijas oficiālo pārstāvi.
3. Sportists viena kalendārā gada laikā ir tiesīgs pārstāvēt vienu 9. p. apakšpunktos minēto struktūru.
4. Atsevišķos gadījumos pēc Latvijas Republikas izglītības iestāžu vadītāja vai sporta dzīves organizatora pieprasījuma sportists ir tiesīgs gada laikā līdztekus savam sporta klubam pārstāvēt arī savu mācību iestādi, bet ne vairāk kā divās sacensībās gadā. Pēc Latvijas Republikā esošo pašvaldību vadītāja vai sporta dzīves organizatora pieprasījuma pašvaldību sacensībās (spēlēs) sportists ir tiesīgs gada laikā līdztekus savam sporta klubam pārstāvēt arī savu pašvaldību, bet ne vairāk kā divās sacensībās gadā.
5. Sportisti, kuri apgūst spēka trīscīņas trenera kvalifikāciju augstākās izglītības pilna vai nepilna laika akadēmiskajā vai profesionālajā studiju programmā ir tiesīgi pārstāvēt 9.1. vai 9.3. minēto struktūru, kā arī savu izglītības iestādi paralēli visās sacensībās. Sacensībās punkti par dalību tiek piešķirti abām paralēli pārstāvētajām komandām pilnā apjomā.
6. Ja 9.1. līdz 9.3. p. minētā struktūra gada laikā tiek likvidēta vai arī sportists beidzis sadarbību ar 9.1. līdz 9.3. p. minēto struktūru, sportista pienākums līdz gada beigām ir startēt individuāli (p. 9.4.). Sākot ar nākamā gada 1. janvāri sportists ir tiesīgs pārstāvēt jebkuru 9. p. minēto struktūru.
7. Pieteikuma iesniedzēja pienākums ir saskaņā ar konkrētu sacensību nolikumu atsaukt atlētus, kuri sacensībās nepiedalīsies elektroniskajā sistēmā [www.piedalies.sp.lv](http://www.piedalies.sp.lv) vai arī nosūtot atsaukumu interneta vietnes administratoram uz e-pastu, kā arī sacensību galvenajam sekretāram, ja atsaukšana elektroniskajā sistēmā netiek paredzēta.

Latvijas Pauerliftinga Federācijas valdes priekšsēdētājs A. Rožlapa